Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. augusztus 29-i rendes ülésére**

**ZÁRT ülésre javasolva**

**Tárgy: Aquamarin Szállodaipari Kft. 2019 első félévi beszámolója, mérleg és eredmény-kimutatással, könyvvizsgálói jelentéssel**

**Az előterjesztő:** Papp Gábor polgármester

**Készítette:** Czurda Gábor ügyvezető igazgató

Szintén László közgazdasági osztályvezető

**Megtárgyalta:** Pénzügyi Turisztika és Városfejlesztési Bizottsága

Aquamarin Szállodaipari Kft Felügyelő Bizottsága

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Hévíz Város Önkormányzat az Aquamarin Szállodaipari Kft. egyszemélyes alapító- tulajdonosa. A társaság alapító okirata, valamint a 2013. évi V. tv a Polgári Törvénykönyv gazdasági társaságokról szóló X. cím értelmében a társaság üzleti tervét és a gazdálkodásról szóló beszámolót a társaság tulajdonosának kell elfogadni.

A gazdasági társaság 2019 első félévi üzleti jelentése tényszerűen bemutatja, hogy a 2019. évi terv adatokhoz képest, hogyan alakultak a teljesítések. A tervezett bevétel 279 millió forintos adatához képest a teljesítés 43,3 millió forinttal több, a kiadásoknál a 279,6 millió forintos tervhez képest 14 millió forinttal több kiadás merült fel. Az eredmény így 29,3 millió forint az első félévben.

Az ügyvezető igazgató bemutatta a beszámolójában azt is, hogy az előző bázis évhez képest hogyan alakult a teljesítés, mely 34,5 millió forint pozitív eredményt jelent a társaságnál.

A beszámolóból képet lehet kapni arról, hogyan alakult az egyes ágazatok szerint a bevétel és költségek aránya, a bázis évhez képest. A szálloda esetében a bevételek 60,5 millió forinttal több az előző év hasonló időszakához képest, a költségek ugyancsak emelkedést mutatnak 23,6 millió forinttal. A szállodai ágazat 36,9 millió forint eredményt termelt a bázis időszakhoz viszonyítva.

Vendéglátási üzletágban a bázishoz képest 2,8 millió forint eredmény állapítható meg a bázishoz képest, míg a gyógyászat 5,2 millió forintos veszteséget produkált.

Természetesen a gyógyászati üzletág nagyon fontos abból a szempontból, hogy a szállodai üzletág jelentős bevételét a gyógyászat generálta, így annak fontosságát mindenképpen szem előtt kell tartani.

A társaság a 2019. első félévi gazdálkodását 29,3 millió forint eredménnyel zárta. A második félévben várható a szálloda jobb kihasználása. Az első félévben teljesített költségek kettő kivételével az időarányos teljesítés alatt maradtak, így év végére várhatóan még a kiadások tekintetében is lesz megtakarítás a tervhez képest. A bevételeknél is hasonlóan az időarányoshoz képest 50 % alatt vannak a teljesítések, de a szálloda kihasználtsága a második félévben mindig kedvezőbben szokott alakulni, így várhatóan az első félévben teljesített eredménynek év végéig a duplájával is lehet számolni.

Az Aquamarin Szállodaipari Kft mintegy öt évvel ezelőtt még a tulajdonos kezességvállalása mellett forgóeszköz hitel igénybevételével tudott csak likviden gazdálkodni, hogy a bevételek időszakosságát át tudja hidalni. A jelenlegi beszámoló tartalmazza, hogy a beszámolási időszak utolsó napján 100 millió forint pénzeszközzel rendelkezett, úgy, hogy közben a tulajdonosnak 100 millió forint osztalék kifizetését teljesítette. A társaságnak nincs kölcsön és hiteltartozása, köztartozása, kiegyenlítetlen szállítói állománya és a NAV fele nincs tartozása, így megbízató adózó.

A könyvvizsgáló a 2019. június 30-i időpontra készített mérleg és eredmény-kimutatást valamint az ezt megalapozó könyvelést felülvizsgálta és kiadta a könyvvizsgálói véleményét, mely szerint a társaság beszámolójának adatai valós képet mutatnak a társaság pénzügyi és vagyoni helyzetéről.

A döntés egyszerű szótöbbséget igényel.

**II.**

1. **HATÁROZATI JAVASLAT**

**(amely az Aquamarin Szállodaipari Kft. …./2019. (……….) számú határozatának minősül)**

1. Hévíz Város Önkormányzatának Képviselő-testülete, mint az Aquamarin Szállodaipari Kft. tulajdonosa a társaság könyvvizsgálói jelentéssel ellátott 2019. első félévi gazdálkodásáról szóló beszámolóját elfogadja. A 2019. június 30-ai állapotnak megfelelően az eszközök és források értékét egyezően 350.236 ezer forint összegben, valamint a 2019. első félévi adózott eredményét 29.287 ezer forint pozitív összegben jóváhagyja.

1. Hévíz Város Önkormányzat Képviselő-testülete felkéri polgármestert, hogy az Aquamarin Szállodaipari Kft ügyvezetőjét a beszámoló elfogadásáról értesítse.

Felelős: Papp Gábor polgármester

Határidő: 2019. szeptember 7.

**IV.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető/ pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | Aquamarin Kft ügyvezető igazgatója |  |  |
| Vecsera Jánosné | könyvvizsgáló |  |  |
| Bediné Makra Anikó | Aquamarin Kft Felügyelő Bizottságának Elnöke |  |  |