**Hévíz Balaton Airport Kft.**



**2019első félévi üzleti jelentés**

**T A R T A L O M J E G Y Z ÉK**

|  |  |
| --- | --- |
| A Hévíz-Balaton repülőtér turisztikai jelentősége | 3. |
| A repülőtér 2019 első félévi forgalma, célállomásai | 4. |
| Utasforgalom | 4. |
| A Hévíz-Balaton Airport Kft. 2019 első félévi gazdálkodása mellékletek   * mérleg „A” változat * Eredménykimutatás * Független könyvvizsgálói jelentés | 5-6. |
| A Hévíz-Balaton Airport Kft. 2019 első félévi pénzügyi teljesítménye a belső analitikus nyilvántartások alapján | 7-11 |
| A Hévíz-Balaton Airport Kft. 2019 első félévet érintő támogatásai | 12. |
|  |  |

**A Hévíz-Balaton repülőtér turisztikai jelentősége:**A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A térség ket legjelentősebb vendégforgalmat lebonyolító városai Siófok és Balatonfüred. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés.   
A régióba érkező vendégek számának növeléséhez és nemzetiségi összetételének további szélesítéséhez elengedhetetlen egy nemzetközi repülőtér. A légitársaságok statisztikái egyértelműen mutatják, hogy a repülés egyre több ember számára válik napról napra elérhetővé, és ezen közlekedési ágazat egyre nagyobb szerepet játszik a turizmus fejlesztésében.  
Acélállomásra (jelen esetben Hévíz) érkezők költéséből elsősorban közvetlenül és közvetve is részesülnek az alábbiak:  
**Közvetlenül:**

* + Szálláshely-szolgáltatók
  + Vendéglátóhelyek
  + Kiskereskedők (élelmiszer és ajándék)
  + Szabadidős tevékenységek
  + Közlekedési vállalkozások és
  + Vonzerők (pl. fürdőszolgáltatások, múzeumok, állatpark) üzemeltetői, illetve
* **Közvetve:**
  + Önkormányzati adóbevételek (pl. idegenforgalmi adó és az ahhoz kapcsolódó állami kiegészítés vagy iparűzési adó mértéke) formájában
  + A kapcsolódó vállalkozások által foglalkoztatottak száma alapján
  + A turisztikai szolgáltatók és a vonzerők üzemeltetőinek beszállítói kapcsolatait vizsgálva (főként azokat, amelyek forgalomarányosan változnak).

A repülőtér közvetlen környezetére, valamint a központi költségvetésre gyakorolt hatását egy külön tanulmány vizsgálja.

60 percen belül

90 percen belül

120 percen belül

180 percen belül

**A repülőtér 2019első félévi forgalma, célállomásai:**

A Hévíz-Balaton repülőtérről 2019.első félévében az alábbi városokba/városokból közlekedtek rendszeresen légijáratok

* Frankfurt
* Düsseldorf
* Berlin
* Hamburg
* Erfurt
* Lipcse
* Drezda

|  |  |  |  |
| --- | --- | --- | --- |
|  | **Év** | **2018/I.félév** | **2019/I.félév** |
| **Statisztikai forgalom** | **Érkezett gépek száma-külföld** | **261** | **186** |
| **Érkezett gépek száma-belföld** | **70** | **88** |
| **Indult gépek száma-külföld** | **258** | **212** |
| **Indult gépek száma-belföld** | **67** | **61** |
| **T/G darabszám** | **235** | **332** |
| **Összes gépszám** | **351** | **296** |
| **Összes műveletszám** | **1126** | **1211** |
| **Érkezett személyzet száma** | **576** | **520** |
| **Indult személyzet száma** | **570** | **520** |
| **Összes személyzet száma** | **1146** | **1040** |
| **Érkezett utasok száma** | **2713** | **2170** |
| **Indult utasok száma** | **2101** | **2015** |
| **Összes utas (kereskedelmi és magán)** | **4814** | **4185** |
| **Érkezett áru (kg)** | **0** | **0** |
| **Indult áru (kg)** | **0** | **0** |
| **Összes árumozgás (kg)** | **0** | **0** |

A repülőtéren 2019 első félévében **3215** nagygépes kereskedelmi utas fordult meg. A sport és üzleti célú repülések utasaival együtt összesen **4185** fő volt a repülőtér forgalma. Ehhez még hozzájön a sport, áruszállító és az üzleti célú repülések személyzete, akik szintén jellemzően eltöltenek itt 1 vagy több napot, azonban személyzetként kell regisztrálnunk őket.  
A repülőtér teljes személyforgalma **2019 első félévében**a személyzetekkel együtt összesen: **5224 fő**volt.

Az első félévben a sport és kisgépes forgalomban mutatkozó visszaesés oka nem az igények csökkenésének köszönhető. A repültér futópálya karbantartási és forgalmi jel felfestési okok miatt több mint 3 hétig zárva tartott, illetve az időjárás ezt követően a sportrepülésnek nem kedvezett. A karbantartás ideje alatt több üzleti kérést voltunk kénytelenek visszautasítani.

**A Hévíz-Balaton Airport Kft. 2019 első félévi gazdálkodása:**

**A Hévíz-Balaton Airport Kft. 2019 első félévi gazdálkodási adatai jelen beszámoló mellékleteként kerülnek benyújtásra az alábbiak szerint:**

* **Normál egyszerűsített éves beszámoló**
  + **Mérlege „A” változat (1. melléklet)**

Az eszközök és források egyező főösszegben 250.870 ezer forintban lett megállapítva. Az eszközállomány emelkedése 85,2 millió forint. A befektetett eszközök állományában mintegy 3,8 millió forintos emelkedés állapítható meg. Az emelkedést elsősorban az immateriális javak állományának 7,8 millió forintos emelkedése (honlap készítése), valamint a tárgyi eszközök állományának 4 millió forintos csökkenése eredményezte. A forgóeszköz állományában 33,6 millió forint csökkenés jelentkezett. Ennek oka az, hogy a pénzeszközök állománya 51 millió forinttal csökkent, míg a követelések állományánál 18 millió forintos emelkedés állapítható meg. Az aktív időbeli elhatárolásoknál a növekedés állománya 115 millió forint, ami az eszközállomány jelentős emelkedését eredményezte.

A források állományában az emelkedés az eszközállomány emelkedésével azonos, mely 85,2 millió forint. Az ok elsősorban a saját tőke 2 millió forinttal emelkedett. A rövidlejáratú kötelezettségek állomány 207,6 millió forint. Ez jelentős részben szállítói állomány tartozást jelent 144,5 millió forint összegben. Ebből több mint 80 % egy szállító felé áll fenn. A kötelezettségek állománya 84,9 millió forinttal emelkedett. Ezen belül ki kell emelni a rövid lejáratú kötelezettség állomány emelkedését, ami 84,9 millió forint.

A reptér a 2019. I. félévet 2,246 millió forint pozitív eredménnyel zárta. A pozitív eredményt úgy tudta a társaság teljesíteni, hogy a Hévíz Város Önkormányzata által ez évben biztosított 50 millió forintos támogatásból csak 5,5 millió forint volt elszámolható erre az évre, mert a többi támogatás a 2018. évi szállítói állományra került elszámolásra, hogy pozitív eredménnyel tudja a 2018. évet zárni. A reptérnek az ilyen jellegű támogatás elszámolást azért is meg kellett tenni, hogy ne legyen negatív eredménye pályázat, vagy támogatás elnyerésénél bemutatott mérlegben.

* + **Eredmény kimutatás „A” változat (2. melléklet)**

Az értékesítés nettó árbevétele 87.089 ezer forintra teljesült a főkönyvi könyvelés szerint. Az üzleti terv szerint ez éves szinten 117 millió forint összegben került tervezésre, az első félévre tervezett bevétel 47,2 millió forint volt. Üzemgazdasági szempontból az első félévi teljesítés 51,4 millió forint. Így megállapítható, hogy a tervszintet a reptér teljesített.

Az egyéb bevételek 165,9 millió forintra teljesültek, ebből az önkormányzatai támogatás 5,5 millió forint és 160 millió forint került elszámolásra az ITM támogatásból..

Anyagjellegű és személyi ráfordításokra a társaság az üzleti tervben az első hat hónapra 202 millió forint kiadással tervezett. A teljesítés 237 millió forint.

A gazdasági társaság a 2019. első félévi üzleti évet 2,146 millió forint pozitív eredménnyel zárta.

A reptér a második félévi gazdálkodását jelentősen javítja a központi költségvetésből kapott 2019. július 29-én kapott 240 millió forintos támogatás és így várhatóan az üzleti tervben tervezett minimális pozitív összegű eredményt tudja teljesíteni.

* + **Független könyvvizsgálói jelentés (3. melléklet)**

A társaság könyvvizsgálója a Hévíz-Balaton Airport Kft 2019. első félévi egyszerűsített éves beszámolóját felülvizsgálta és megállapította, hogy az valós képet ad a Társaság 2019. június 30-án fennálló vagyoni és pénzügyi helyzetéről.

**A Hévíz-Balaton Airport Kft. 2019első félévi pénzügyi teljesítményea belső analitikus nyilvántartások alapján.**(Jelen táblázatok minden, a repülőtér működése során felmerült és könyvelésre került befogadott és kiállított számlát tartalmaznak)

**Bevételek 2019 első félév**

**Kereskedelmi Üzemanyag eladás**

**Üzemi bevételek éves alakulása:**A Kft. 2019 első félévi, üzemanyag eladástól mentes, üzleti bevételei a tervezett **47 237 419,- forint** helyett, attól **4 177 303,- forinttal**kedvezőbben**51 414 722,- forintra** teljesült.

A Németországból érkező „PA Turistik” járatok, a tervezetnél kevesebb bevételt hoztak. A járatokat szervező utazási iroda a korábbi elképzelésével ellentétben nem indított müncheni járatot, a frankfurti járatra irányította az utasokat. Így azonban kevesebb gép érkezett kieső leszállási és kiszolgálási díj bevételt eredményezve.

A SALAMON Reisen járatai az előzetesen várttól jobban teljesítettek.

Az általános célú repülés bevételei jelentősen magasabbak lettek, mint a tervezett összeg, mely elsősorban a gyakorló járatok üzemének tudható be.

**Kereskedelmi üzemanyag eladás:**A repülőtér üzemanyag forgalmazása nagyságrendileg a tervezett értékben realizálódott.

**Kiadások 2019 első félév.**

**Kereskedelmi üzemanyag beszerzés 2019 első félév**

**Üzemi kiadások féléves alakulása:**A Kft. 2019első félévi, üzemanyag beszerzéstől mentes, üzleti kiadásai a tervezett**202 102 460,- forint** helyett, attól **35 016 205,- forinttal**magasabban, **237 118 665,- forintra** teljesült.

**Jelentősebb többlet kiadások a tervezethez képest**:

**Humán:**

* A 2018-as év azonos időszakához képest a jelentős emelkedéstmutatnak a humán költségek.

Alkalmi tűzoltókból nagyobb létszámot kellett berendelni a gyakorlógépek üzeme miatt.  
A béreket az előzetes elképzelésnél magasabb mértékben volt szükséges emelni ahhoz, hogy az üzemeltetéshez szükséges minimum létszám megmaradjon.  
Ügyvezetői emelés és jutalom nem került betervezésre.

* A tűzoltók ICAO képzésére magasabb létszámot kellett küldeni és a 2. félévre tervezett oktatás  
   elméleti részét az első félévben szervezte meg a kijelölt oktató szervezet.
* Egyes feladatok tekintetében az alvállalkozói szerződés felmondásra került és a feladatra saját munkaerő lett felvéve.

**Bérleti díj terület, létesítmény:**

* Az SGH Aviation Kft., mint bérbeadó felé már régóta fennálló tartozásaink után az idei évben egy összegbenróttak ki ránk késedelmi kamatot, mely a bérleti díj soron jelenik meg analitikus nyilvántartásunkban.
* 1 db rendszámmal ellátott, közúti közlekedésre alkalmas gépjármű egyszeri első részlete, illetve havi díja.

**Karbantartás, fenntartás:**

* A repülőgép mozgási területekburkolat jeleinek kiigazítását, újra festését a repülési szezon kezdete előtt el kellett végezni. A feladat eredendően a fejlesztés keretében lett betervezve, azonban a fejlesztési források hiánya okán üzemeltetési keretből kellett megoldani az engedélyek fenntartása miatt.

**Adminisztráció:**

* A repülőtér előtt álló fejlesztési feladatokhoz és légitársaságok igényeinek kielégítéséhez a korábbi, nem bővíthető weboldal felújítása, újra tervezése vált szükségessé, mely előzetesen a fejlesztési keretbe került betervezésre, azonban megfelelő arculat kialakítása már a légitársasági egyeztetések folytatásához is szükségessé vált. Jelenleg a weboldal tesztelése folyik. A weboldallal kapcsolatos költségek az adminisztrációs kategóriában vannak vezetve.

**2019 első félév üzemi eredmény analitika alapján**

A repülőtér üzemi tevékenységéből eredő első féléves eredménye a tervezetnél kedvezőtlenebbül alakult, köszönhetően a fejlesztési keretbe tervezett, de szükségessége miatt tovább nem halasztható kiadásoknak, melyet az egyéb takarékossági intézkedések kompenzálni nem tudtak.

Az üzemi eredmény **nem** tartalmazza a támogatásokból származó bevételeket, így nem egyezik meg a féléves eredménykimutatással.

**Hévíz -Balaton Airport Kft. 2019 első félévét érintő támogatásai**

|  |  |  |  |  |  |
| --- | --- | --- | --- | --- | --- |
| **Szerződés száma** | **Szerződés**  **dátuma** | **Támogatás**  **összege** | **Támogatást nyújtó** | **Folyósítás dátuma** | **Megjegyzés** |
| HIV/1481-4/2019. | 2019. 02. 22. | 8.000.000,- | Hévíz Város Önkormányzata | 2019. 02. 22. | 2018. évre elszámolandó |
| HIV/1481-5/2019. | 2019. 04. 03. | 42.000.000,- | Hévíz Város Önkormányzata | 2019. 04. 04. | 2018. évre elszámolandó: 36.500.000,- Ft  2019. évre elszámolandó 5.500.000,- Ft |
| LVF/517/2019-ITM\_SZERZ | 2019. 07. 29. | 240.000.000,- | Innovációs és Technológiai Minisztérium | 2019. 07. 31. | 2019. évre elszámolandó |

****

**Benkő Attila  
Ügyvezető Igazgató  
Hévíz-Balaton Airport Kft.**

Sármellék, 2019. augusztus 9.