**ELŐTERJESZTÉS**

**Hévíz Város Önkormányzat Képviselő-testülete**

**2019. augusztus 29-i rendes nyilvános ülésére**

**Tárgy:** Hévíz-Balaton Airport Kft. 2019. első félévi beszámolója, mérleg, eredmény-kimutatással, könyvvizsgálói jelentéssel

**Az előterjesztő:** Papp Gábor polgármester

**Készítette:** Szintén László Közgazdasági Osztályvezető

Benkő Attila Hévíz-Balaton Airport Kft ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft 2012-ben kezdte meg működését. Az elmúlt években a gazdasági társaság működése csak úgy volt biztosítható, hogy a tulajdonos és a központi költségvetés mindig biztosított számára támogatást. A gazdasági társaság működését a saját bevételén kívül ez évben is elsősorban a támogatások biztosították.

A támogatásoknál a társaság 290 millió forinttal számolt az üzleti tervben, melyből az első félévben teljesült 50 millió forint, melyet a tulajdonos biztosított. Az Innovációs és Technológiai Minisztériumba 240 millió forintos támogatási igény került benyújtásra januárban. A támogatás utalása 2019. július 29-én történt meg. A reptér az önkormányzat ez évi támogatásából 5,5 millió forintot tudott az ez évi szállítói állományra elszámolni, mert a többi a 2018-as szállítói állomány rendezéséhez kellett felhasználni, hogy pozitív eredménnyel tudja az évet zárni.

A reptér likviditását úgy lehetett az első félévben biztosítani, hogy a rendelkezésre álló hitelkeret jelentős részét igénybe kellett venni. A jelentős összegű hitelállomány mellett a szállítói állomány is emelkedett, és a határidőn túli szállítói állomány is gyarapodott. A beszámolási időszakon túl, az ITM támogatást követően rendezésre került a hitelállomány és a szállítói állomány, egy szállító kivételével.

A társaság az első félévet 2.246 ezer forint pozitív eredménnyel zárta. Ezt úgy tudta teljesíteni, hogy csak 5,5 millió forint lett elszámolva a tulajdonosi támogatásból az első félévre.

A reptér mérlegének főösszege 250.870 ezer forint eszközök és források egyező összegben. A mérleg és eredmény-kimutatásra vonatkozó részletes indoklást az ügyvezető által készített üzleti jelentés 5-6. oldala tartalmazza.

A második félévben a központi támogatás biztosítani fogja a reptérnek a likviditását és nem kell igénybe vennie hitelt a kiadásainak fedezéséhez. Ezzel a tulajdonos mindenképpen mentesül az év végi hitelállomány rendezésétől. A központi támogatással megoldódott a sajáttőke rendezésére vonatkozó könyvvizsgálói felszólítás.

Az előterjesztés mellékletét képező beszámoló részletesen indokolja a bevételeket és kiadásokat jogcímenként.

A döntéshez egyszerű szótöbbség szükséges.

**I.**

1. **HATÁROZATI JAVASLAT**

(amely a Hévíz-Balaton Airport Kft …../2019. (……….) számú alapítói határozata )

1. Hévíz Város Önkormányzat Képviselő-testülete a Hévíz-Balaton Airport Kft a társaság 2019. első félévi gazdálkodásáról szóló beszámolóját elfogadja. 2019. június 30-i fordulónapnak megfelelően az eszközök és források értékét egyező végösszegét 250.870 ezer forint összegben, valamint az eredményt 2.246 ezer forint pozitív eredménnyel jóváhagyja.
2. A Képviselő-testület felkéri Polgármesterét, hogy a Hévíz-Balaton Airport Kft ügyvezető igazgatóját a döntésről értesítse.

Felelős: Papp Gábor polgármester

Határidő: 2019. szeptember 7.

I**II.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezető igazgató  előterjesztés készítője |  |  |
| Vecsera Jánosné | könyvvizsgálója |  |  |